זכויות להט"ב בגואטמלה

לסביות, הומוסקסואלים, טרנסג'נדרים וביסקסואלים (להט"ב) בגואטמלה מתמודדים עם אתגרים משפטיים וחברתיים שתושבים הטרוסקסואלים בעלי תחושת התאמה לזהותם המגדרית אינם חווים. פעילות הומוסקסואלית בין מבוגרים בהסכמה מוגדרת כחוקית בשטחי המדינה מאז 1871. עם זאת, מערכות יחסים בין זוגות חד-מיניים אינן מחזיקות באותן הכרות משפטיות שזמינות לזוגות הטרוסקסואלים מהמין השני שכן נישואים חד-מיניים או כל הכרה מוגבלת יותר בזוגיות חד-מינית (איחוד אזרחי, נישואי חוזה, ידועים בציבור) אינם מוכרים בחוק. כמו כן, לא קיימת הכרה משפטית בשינוי מגדר עבור טרנסג'נדרים בעלי דיספוריה מגדרית. נטייה מינית וזהות מגדרית אינן כלולות כעילות שמוגנות במפורש מפני אפליה בחוקי גואטמלה למניעת אפליה. עם זאת, החריג היחיד בנושא הוא הקוד על ילדות ונוער שאושר ב-1997, שמגן על ילדים ובני נוער מפני אפליה על בסיס מגוון גורמים, כולל נטייתם המינית שלהם ושל הוריהם. תרבות המאיה, שנכחה בגואטמלה לפני הגעתה של האימפריה הספרדית, הייתה בעלת קבלה חברתית כלפי הומוסקסואליות, בעוד שהיו קשרים חזקים בין טקסים שונים לבין פעילות הומוסקסואלית. חלק מהשמאנים המאיים עסקו במעשים הומוסקסואלים עם מטופליהם, ומטיפים בטקסים עם האלים שלהם. בעקבות הכיבוש הספרדי של גואטמלה (אנ') ושילובו של שטח המדינה של ימינו במלכות המשנה של ספרד החדשה, שהוביל להנחלת המוסר הקולוניאלי של הנצרות, נענשו "מעשי סדום" (פעילות הומוסקסואלית) בהעלאה על המוקד. בכך, במשך השנים לאחר מכן נעלמה הקבלה החברתית שאופיינה בקרב האוכלוסייה המקומית סביב מערכות יחסים חד-מיניות. פעילות הומוסקסואלית בהסכמה הפכה לחוקית שוב בגואטמלה בשנת 1871, עם גיל הסכמה שוויוני בין זוגות הומוסקסואלים והטרוסקסואלים כאחד. גואטמלה אינה מכירה בנישואים חד-מיניים, וגם לא בכל צורה מוגבלת יותר של זוגיות חד-מינית (איחוד אזרחי, נישואי חוזה, מעמד ידועים בציבור). נשיא גואטמלה בין השנים 2008-2012 אלווארו קולום היה ידוע כתומך בהכשרה משפטית של איחוד אזרחי בקרב זוגות חד-מיניים. בדצמבר 2016, הודיעה הודיעה חברת הקונגרס של הרפובליקה של גואטמלה (אנ') (הפרלמנט הגואטמלי) סנדרה מורן (אנ'), שידועה כחברת הפרלמנט הלסבית מוצהרת הראשונה, יחד עם קבוצות נוספות, על הצעת חוק להכשרת איחודים אזרחיים בין זוגות מאותו המין. מורן הודתה כי ההצעה תספוג ביקורות שלילות מצד קבוצות שונות, אך הגיבה בנוגע לנושא באומרה כי "החברה מורכבת לא רק מהאנשים האלה, אלא גם מאנשים שחושבים אחרת". ב-9 בינואר 2018, בית הדין האינטר-אמריקאי לזכויות אדם (IACHR) קבע כי מדינות החתומות על האמנה האמריקאית לזכויות אדם מחויבות לאפשר לזוגות חד-מיניים להינשא כזכות אדם. הפסיקה, שחייבה באופן מלא את קוסטה ריקה לחוקק הכשרה של נישואים חד-מיניים בשטחה (בה התרחש פסק הדין) והוגדרה כתקדים מחייב למדינות נוספות באמריקה הלטינית והקריבית קבעה כי, "המדינה חייבת להכיר ולהבטיח את כל הזכויות הנגזרות מקשר משפחתי בין בני אותו המין בהתאם להוראות הסעיפים 11.2 ו-17.1 של האמנה האמריקאית. (...) בהתאם לסעיפים 1.1, 2, 11.2, 17 ו-24 של האמנה האמריקאית, יש צורך להבטיח גישה לכל הדמויות הקיימות במערכות המשפט המקומיות, לרבות הזכות להינשא. (...) להבטיח את ההגנה על כל הזכויות של משפחות שנוצרו על ידי זוגות חד-מיניים, ללא אפליה ביחס לאלו המורכבות על ידי זוגות הטרוסקסואלים". — פסיקת בית הדין האינטר-אמריקאי לזכויות אדם, 2018 הפסיקה התקבלה במחלוקת בקרב אוכלוסיית גואטמלה, בעוד שעורכי דין חוקתיים דחקו בממשלה לציית לפסיקה. בתגובה לפסיקה, מספר מחוקקים הציגו הצעת חוק תחת השם "חיים והגנה" שתאסור במפורש על הכרה משפטית בנישואים חד-מיניים. אם תתקבל, הצעת החוק תגדיר את המונח משפחה בין זוגות הטרוסקסואלים בלבד. בנוסף, הצעת החוק קובעת כי "חופש המצפון והביטוי" ייגן על אנשים מפני "חובה לקבל התנהגות או מנהגים שאינם הטרוסקסואלים". ההצעה משכה ביקורת נוספת, שכן היא מתארת בניגוד לעמדות רפואיות רבות כי הומוסקסואליות "מנוגדת לביולוגיה ולגנטיקה". ההצעה עברה בקריאה ראשונה ושנייה, ונדרשת לעבור קריאה שלישית סופית עבורה החקיקה, קריאה של כל מאמר בודד וחתימה של הנשיא. הנשיא ג'ימי מוראלס הביע תמיכה בהצעה באומרו כי "אני מזכיר לתושבי גואטמלה שהמוסדות שלהם ופקידיהם, לפי סעיף 156 של החוקה הפוליטית של הרפובליקה, אינם מחויבים למלא פקודות בלתי חוקיות. גואטמלה והממשלה שלנו מאמינים בחיים. הממשלה שלנו וגואטמלה מאמינות במשפחה המבוססת על נישואים בין גבר ואישה בלבד". לאחר הצהרתו הופנו כלפי מוראלס ביקורות שליליות על רקע שימושו במונח "בלתי חוקיות" שאותו כינו כ-"שגוי עובדתית" על רקע העובדה כי גואטמלה, כמו רוב מדינות אמריקה הלטינית והאיים הקריביים, חתמו על האמנה האמריקאית לזכויות אדם שמחייבת מדינות חתומות "לפעול לפי סמכות השיפוט והפסיקה של בית הדין האינטר-אמריקאי לזכויות אדם". אם תתקבל, הצעת החוק תפר את החוק בכל הנוגע לציות לפסיקת בית הדין כלפי חיוב ההכשרה של נישואים חד-מיניים, ואת האמנה האמריקאית לזכויות אדם בפרט. פעילי זכויות להט"ב גואטמלים הודיעו על כוונתם לערער על ההצעה אם תחוקק בפני בית המשפט לחוקה של המדינה, ובמידת הצורך, בפני בית הדין. עם זאת, בספטמבר 2018 נחסמה העברת הקריאה השלישית של הצעת החוק, ומאז לא נדונה עוד בקונגרס. ב-9 במרץ 2022, הקונגרס אישר את הצעת החוק 5272, שהייתה אוסרת על הכרה בנישואים חד-מיניים בגואטמלה לצד נושאים אחרים. הנשיא אלחנדרו יאמטיי התנגד לחקיקת ההצעה, והכריז כי יטיל עליה וטו, על רקע "הפרת חוקת גואטמלה" ו-"הסכמים" שהמדינה חתמה. ההצעה נדחתה לבסוף על ידי הקונגרס ב-15 במרץ. חוקי גואטמלה אינם מכללים את העילות נטייה מינית או זהות מגדרית כעילות מוגנות מפני אפליה בתחומים כגון תעסוקה, חינוך, דיור, שירותי בריאות, בנקאות או מקומות לינה. החריג היחיד לכך הוא הקוד על ילדות ונוער שאושר בשנת 1997, שמגן על ילדים ובני נוער מפני אפליה על בסיס מגוון גורמים, כולל נטייתם המינית שלהם ושל הוריהם. במאי 2017 הציגה חברת הקונגרס סנדרה מורן הצעת חוק במטרה לתקן את הסעיפים 27 ו-202 של הקוד הפלילי עבור הוספת נטייה מינית וזהות מגדרית כקטגוריות מוגנות מפני אפליה בכלל התחומים במדינה. מאז שנת 2016, טרנסג'נדרים בעלי דיספוריה מגדרית בגואטמלה רשאים לשנות את שמם החוקי כך שיתאים לזהותם המגדרית המועדפת לאחר פסק דין שיפוטי. עם זאת, אינם רשאים לשנות את הסמן המגדרי המשפטי שלהם במסמכי זהות. בדצמבר 2017 הוגשה לקונגרס הגואטמלי הצעת חוק ל-"הכרה בזכות לזהות מגדרית" שתכשיר עבור טרנסג'נדרים את הגישה לשנות את שמם ומגדרם המשפטי במסמכים רשמיים. עם זאת, באוגוסט 2018, הוועדה לנקודות החקיקה והחוקתיות וועדת הנשים דחו את העברת ההצעה. אף על פי שהומוסקסואליות הפכה לחוקית בגואטמלה מאז 1871, גישות חברתיות שליליות כלפי הנושא המשיכו להיות נוכחות בחברה הגואטמלית, ודווחים על הטרדות ואירועי הרג ממוקדים של אזרחי להט"ב גואטמלים נודעו לאורך השנים. בשנת 1976 הורשה הבר ההומוסקסואלי הראשון במדינה להיפתח שהיה ליחיד מסוגו עד סוף שנות ה-90. אזרחי להט"ב גואמטלים הפכו לגלויים יותר מאז שנות ה-90. בשנת 1993 הותר להקים את הארגון "OASIS" כקבוצה ללא מטרות רווח שתספק חינוך מקיף למאבק ב-HIV/איידס בקרב להט"ב גואטמלים. סיום מלחמת האזרחים ב-1996 שהתקיימה בגואטמלה מאז 1960, והתפתחות האווירה הפוליטית במדינה שלאחר מכן, אפשרו ל-"OASIS" לעבוד גם כן על שיפור המעמד המשפטי של זכויות להט"ב. מצעד הגאווה הראשון במדינה התקיים בבירה גואטמלה סיטי בשנת 2000. בינואר 2016, סנדרה מורן נבחרה לפרלמנט הגואטמלי ובכך, הייתה למחוקקת הלסבית מוצהרת הראשונה במדינה. מורן כיהנה בפרלמנט עד ינואר 2020. במהלך הבחירות הכלליות בגואטמלה 2019 (אנ'), התמודדו מרחבי המדינה ארבעה גברים הומוסקסואלים מוצהרים לתפקידים פוליטיים שונים. בין המועמדים שהתמודדו על מושבים בקונגרס הגואטמלי היו אלדו דאווילה (אנ'), מנכ"ל "Asociación Gente Positiva" - ארגון שירות למאבק במחלות ה-HIV/איידס מהבירה גואטמלה סיטי ואוטו רנה פליקסה. מתוך ארבעת המתמודדים, השניים הנוספים, חוסה קרלוס הרננדס רואנו והנרי קורטז, התמודדו על מושבים בפרלמנט של מרכז אמריקה (אנ') (המוסד הפוליטי והגוף הפרלמנטרי של ארגון מערכת השילוב של מרכז אמריקה (אנ')) ששוכן בגואטמלה סיטי. לאחר הבחירות, נבחר רואנו לפרלמנט, ודאווילה הפך לגבר ההומוסקסואל הגלוי הראשון שנבחר לקונגרס של גואטמלה בעודו הצהיר כי הוא "נשבע להילחם למען זכויות להט"ב במדינה" לאחר כניסתו לתפקיד בינואר 2020 על ידי דחיפה להצעת חוק שתפליל פשעי שנאה ודברי שטנה נגד להט"ב, והצעת חוק אשר תכשיר לטרנסג'נדרים גואטמלים גישה משפטית לשנות את הסמן המגדרי שלהם במסמכי זהות. דאווילה קרא בנוסף להקמת ועדה לאומית לתלונות ומעקב אחר אפליה נגד להט"ב. על פי דיווחים לאורך השנים, פשעים ממניעים של דברי שטנה על בסיס נטייה מינית או זהות מגדרית נסבלו על ידי רשויות גואטמלה, במיוחד כאשר ההטרדה או האלימות הופנתה כלפי טרנסג'נדרים. בסוף שנות ה-90, היו מספר דיווחים מטעם האו"ם ומספר ארגונים לא ממשלתיים לפיהם אזרחי להט"ב גואטמלים היו ממוקדים באופן שיטתי להרג ממוקד כחלק מ-"קמפיין טיהור חברתי". אחד הקורבנות היותר בולטים של הקמפיין היה הפעיל הטרנסג'נדר לואיס פלנסיה, שנרצח ביריות אקדח בבירה גואטמלה סיטי בשנת 1997. זכויות להט"ב זכויות להט"ב באמריקה Moore, Oliver (2012-05-10). "For or against: A look at world leaders' stances on gay marriage". The Globe and Mail (בCanadian English). נבדק ב-2021-11-10. Diario La Hora, Preparan reformas al Código Civil para legalizar unión de personas del mismo sexo, La Hora, ‏2016-12-22 (בספרדית) "Latin American human rights court urges same-sex marriage legalization". Reuters (באנגלית). 2018-01-10. נבדק ב-2021-12-02. Inter-American Court endorses same-sex marriage; Costa Rica reacts, The Tico Times | Costa Rica News | Travel | Real Estate, ‏2018-01-10 (באנגלית אמריקאית) Michael K. Lavers, Latin America countries urged to abide by landmark LGBT rights ruling, Washington Blade: LGBTQ News, Politics, LGBTQ Rights, Gay News, ‏2018-01-15 (באנגלית אמריקאית) Guatemala: Reject ‘Life and Family Protection’ Law, Human Rights Watch, ‏2018-08-31 (באנגלית) Jimmy Morales: «Guatemala cree en la vida y en la familia basada en el matrimonio de hombre y mujer», InfoCatólica (בספרדית) Hornet Networks, Guatemala Detuvo la Iniciativa que Prohibía el Matrimonio Igualitario y el Aborto, Hornet, ‏2018-09-06 "El Congreso de Guatemala aprueba una ley que prohíbe el matrimonio homosexual y eleva las penas por aborto". BBC News Mundo (בספרדית). נבדק ב-2024-03-16. "El Congreso de Guatemala archiva la polémica ley que prohibía el matrimonio homosexual y elevaba las penas por aborto". BBC News Mundo (בספרדית). נבדק ב-2024-03-16. Anonymous, Guatemala: Activists Fight to Retain Sexual Orientation Within New Children And Youth Law, OutRight Action International, ‏1998-05-01 (באנגלית) Iniciativa propone sancionar la homofobia – Prensa Libre (ב־) Vallarta Daily News, Socially conservative Guatemala sees LGBT gains, Puerto Vallarta News, ‏2016-08-01 (באנגלית אמריקאית) AP, Comunidad GLBTI en Guatemala gana ciertas batallas, El Universo, ‏2016-07-31 (בספרדית) Visibles, Transgender rights bill introduced in Guatemala, Washington Blade: LGBTQ News, Politics, LGBTQ Rights, Gay News, ‏2017-12-04 (באנגלית אמריקאית) El Congreso de Guatemala rechaza reconocer derechos de los trans, France 24, ‏2018-08-29 Aldo Dávila set to be Guatemala’s 1st openly gay congressman - The Washington Post, web.archive.org, ‏2019-06-21 Meet Sandra Moran, Guatemala, Nobel Women's Initiative, ‏2022-11-25 (באנגלית) Diputada Sandra Morán confirma que no busca su reelección, Publinews, ‏2019-05-21 (בספרדית) Michael K. Lavers, Two gay men run for Guatemala Congress, Washington Blade: LGBTQ News, Politics, LGBTQ Rights, Gay News, ‏2019-03-09 (באנגלית אמריקאית) http://#, Guatemalan General Election Brings Two Gay Men Fighting For LGBT Rights, Instinct Magazine, ‏2019-03-13 (באנגלית אמריקאית) Luis Abolafia Anguita, Candidate to Become First LGBTQ Congressman in Guatemala, LGBTQ Victory Institute, ‏2019-06-17 (באנגלית אמריקאית) Michael K. Lavers, Gay man poised to win seat in Guatemala congress, Washington Blade: LGBTQ News, Politics, LGBTQ Rights, Gay News, ‏2019-06-18 (באנגלית אמריקאית) Nancy Alvarez, Aldo Dávila, primer diputado gay electo en Guatemala, promete lucha por derechos, Publinews, ‏2019-06-19 (בספרדית) Aldo Dávila set to be Guatemala's 1st openly gay congressman, web.archive.org, ‏2019-06-21 Sexual minority rights in Guatemala: Struggling for recognition and justice: PBI, web.archive.org, ‏2018-09-04